text:
11/2016. (IV. 21.) MNB rendelete a „XXXI. Nyári Olimpiai Játékok” arany emlékérme kibocsátásáról.
A Magyar Nemzeti Bankról szóló 2013.  évi CXXXIX.  törvény 171.  § (1)  bekezdés d)  pontjában kapott felhatalmazás alapján,
a  Magyar Nemzeti Bankról szóló 2013.  évi CXXXIX.  törvény 4.  § (2)  bekezdésében meghatározott feladatkörömben eljárva
a következőket rendelem el:
1. § (1) A Magyar Nemzeti Bank – a XXXI. Nyári Olimpiai Játékok tiszteletére – „XXXI. Nyári Olimpiai Játékok” megnevezéssel
5000 forintos címletű arany emlékérmét bocsát ki.
(2) A kibocsátás időpontja: 2016. április 27. 2. § (1) Az emlékérme 999 ezrelék finomságú aranyból készült, súlya 0,5 gramm, átmérője 11 mm, széle sima.
 (2) Az emlékérme előlapján, a  középmezőben a  Magyar Olimpiai Bizottság „Magyar Csapat” logójának ábrázolása
látható. Az  emlékérme szélén, felső köriratban a  „MAGYARORSZÁG”, alsó köriratban az  „5000” értékjelzés és
a „FORINT” felirat, a  felső és az alsó körirat között, bal oldalon a „BP.” verdejel, jobb oldalon a „2016” verési évszám
olvasható. Az emlékérme előlapjának képét az 1. melléklet tartalmazza.
(3) Az emlékérme hátlapján, a  jobb oldali érmemezőben egy homorító női tornász alak, balra a  Magyar Olimpiai
Bizottság – modernkori nyári olimpiák során szerzett magyar aranyérmek számára utaló – „168” logójának ábrázolása
látható. Az  emlékérme bal oldali szélén, félköriratban a „MAGYAR OLIMPIAI CSAPAT RIO 2016” felirat olvasható.
A  félkörirat és az  ábrázolások között, lent Horváth Andrea tervezőművész mesterjegye található. Az  emlékérme
hátlapjának képét a 2. melléklet tartalmazza.
3. § Az emlékérméből 5000 darab készíthető, különleges – ún. prooflike – technológiával.
4. § Ez a rendelet 2016. április 27-én lép hatályba.
Dr. Matolcsy György s. k.,
 a Magyar Nemzeti Bank elnöke


type: legislation

jurisdiction: Hungary

text:
1183/2019. (IV. 5.) Korm. határozata a rendkívüli kormányzati intézkedésekre szolgáló tartalékból történő előirányzat-átcsoportosításról.
A Kormány az  államháztartásról szóló 2011. évi CXCV. törvény 21.  § (1)  bekezdésében és 33.  § (2)  bekezdésében
biztosított jogkörében eljárva 3 515 550 000 forint egyszeri átcsoportosítását rendeli el elszámolási, a  fel nem
használt rész tekintetében visszatérítési kötelezettséggel a  Magyarország 2019. évi központi költségvetéséről
szóló 2018. évi L. törvény 1.  melléklet XV. Pénzügyminisztérium fejezet, 26. Központi kezelésű előirányzatok cím,
2. Központi tartalékok alcím, 1. Rendkívüli kormányzati intézkedések jogcímcsoport terhére, az 1. melléklet szerint.
Az átcsoportosítás tekintetében
Felelős: pénzügyminiszter
Határidő: azonnal Az elszámolás és a visszatérítési kötelezettség tekintetében
Felelős: emberi erőforrások minisztere
Határidő: 2019. június 30.
Orbán Viktor s. k.,
 miniszterelnök


text:
44/2010. (XI. 17.) KüM határozata a Magyar Köztársaság Kormánya és a Luxemburgi Nagyhercegség Kormánya között az egymás nevében a vízumok kiadásában, valamint a biometrikus adatok gyűjtésében diplomáciai és konzuli képviseleteik útján történő kölcsönös eljárásról szóló Megállapodás kihirdetéséről szóló 2009. XXIV. törvény 2. és 3. §-ainak hatálybalépéséről.
A 2009. évi XXIV. törvénnyel a Magyar Közlöny 61. számában kihirdetett, a Magyar Köztársaság Kormánya és a Luxemburgi
Nagyhercegség Kormánya között az egymás nevében a vízumok kiadásában, valamint a biometrikus adatok gyűjtésében
diplomáciai és konzuli képviseleteik útján történő kölcsönös eljárásról szóló Megállapodás 5. cikke a hatálybalépésről az alábbiak
szerint rendelkezik:
„Jelen Megállapodás az azt követő hónap első napján lép hatályba, amelyben a Szerződő Felek diplomáciai úton
értesítették egymást arról, hogy a Megállapodás hatálybalépéséhez szükséges alkotmányos kötelezettségeiket
teljesítették.”
Az utolsó értesítés időpontja: 2009. május 14.
A Megállapodás hatálybalépésének időpontja: 2009. június 1.
A fentiekre tekintettel, összhangban a 2009. évi XXIV. törvény 5. § (2) bekezdésével megállapítom, hogy a Magyar
Közlöny 61. számában kihirdetett, a Magyar Köztársaság Kormánya és a Luxemburgi Nagyhercegség Kormánya között
az egymás nevében a vízumok kiadásában, valamint a biometrikus adatok gyűjtésében diplomáciai és konzuli
képviseleteik útján történő kölcsönös eljárásról szóló Megállapodás kihirdetéséről szóló 2009. évi XXIV. törvény 2. és
3. §-ai 2009. június 1-jén, azaz kettőezer-kilenc június elsején léptek hatályba.
Megállapítom továbbá, hogy a 2009. évi XXIV. törvény 5. § (3) bekezdése értelmében a 4. § és az 5. § (4) bekezdése
2009. június 1-jén, azaz kettőezer-kilenc június elsején vesztette hatályát.
Martonyi János s. k.,
külügyminiszter


text:
26/2017. (XII. 27.) IM rendelete a költségmentesség és a költségfeljegyzési jog engedélyezésének alapjául szolgáló körülmények igazolásáról.
A költségmentesség és a költségfeljegyzési jog polgári és közigazgatási bírósági eljárásban történő alkalmazásáról szóló 2017. évi
CXXVIII. törvény 16.  §-ában kapott felhatalmazás alapján, a  Kormány tagjainak feladat- és hatásköréről szóló 152/2014. (VI. 6.)
Korm. rendelet 79. § 1. pontjában meghatározott feladatkörömben eljárva a következőket rendelem el:
1. Értelmező rendelkezések 1. § E rendelet alkalmazásában:
1. értékpapír: a személyi jövedelemadóról szóló törvény szerinti értékpapír,
2. közös háztartás: azon személyek összessége, akik – függetlenül a  rokoni kapcsolatoktól – egy jövedelmi,
illetve fogyasztói közösséget képeznek és folyamatos életviteli költségeiket részben vagy egészben közösen
viselik,
3. vállalkozó: a  személyi jövedelemadóról szóló törvény szerinti egyéni vállalkozó, mezőgazdasági őstermelő
vagy társas vállalkozás tagja.
2. Az igazolás általános szabályai 2. § (1) Aki polgári és közigazgatási bírósági eljárásban személyes költségmentesség vagy személyes költségfeljegyzési
jog (a  továbbiakban együtt: költségkedvezmény) engedélyezését kéri (a  továbbiakban: kérelmező), a  jövedelmi
és vagyoni viszonyait, továbbá egyes személyi körülményeit e  rendeletnek megfelelően kell igazolnia, kivéve,
ha a  kérelmét a  költségmentesség és a  költségfeljegyzési jog polgári és közigazgatási bírósági eljárásban történő
alkalmazásáról szóló 2017. évi CXXVIII. törvény (a továbbiakban: Kmtv.) 12. § (6) bekezdése szerint terjeszti elő.
(2) Társult perben az (1) bekezdésben foglalt kötelezettség a felperesek közül kizárólag a reprezentatív felperest terheli.
3. § (1) Az  igazolás céljára e  rendelet Mellékletében meghatározott adattartalommal rendszeresített nyomtatványt
(a továbbiakban: nyomtatvány) kell felhasználni.
(2) A  nyomtatványt az  Országos Bírósági Hivatal Elnöke rendszeresíti akként, hogy azt – a  közzététel időpontjának
megjelölésével – a honlapján, kitölthető és letölthető formában közzéteszi. A kérelmező papíralapú nyomtatványt
a bíróság irodáján díjmentesen igényelhet.
(3) A  nyomtatványt a  polgári perrendtartásról szóló törvény beadványok alakiságára vonatkozó szabályainak
megfelelően úgy kell kialakítani, hogy azon elegendő hely álljon rendelkezésre a  nyilatkozatok megtételéhez és
azon a bélyegzőlenyomat helyét is ki kell alakítani.
(4) A  nyomtatványt el kell látni a  szükséges tájékoztatással. A  tájékoztatásnak ki kell terjednie a  költségkedvezmény
engedélyezésének a feltételeire, a költségkedvezmény engedélyezése iránti kérelem benyújtásának a szabályaira és
a Kmtv. 13. § (5) bekezdésére.
4. § (1) Az  igazoláshoz közölni kell a  nyomtatványon feltüntetett adatokat, és ahhoz mellékelni kell e  rendelet szerinti
igazolásokat.
(2) A nyomtatványt a kérelmező egy példányban tölti ki és írja alá büntetőjogi felelőssége mellett. Ha a kérelmező nem
rendelkezik perbeli cselekvőképességgel, részére a cselekvőképesség érintése nélkül rendeltek törvényes képviselőt
vagy nem természetes személy, a nyomtatványt a kérelmező törvényes képviselője írja alá.
(3) Ha a nyomtatványon nincs elegendő hely a nyilatkozat megtételéhez, vagy ahhoz a nyomtatvány rovatainak száma
nem elegendő, a kérelmezőnek a nyilatkozatát a nyomtatvány szerinti tartalommal pótlapon kell kiegészítenie. Erre
a nyomtatvány Közlemény rovatában utalni kell.
(4) A nyomtatvány Mellékletek rovatában fel kell sorolni a mellékelt igazolásokat.
 (5) A  kérelmezővel közös háztartásban élő nagykorú, cselekvőképes vagy e  körben cselekvőképességében nem
korlátozott személynek – kivéve, ha a bírósági eljárásban ellenérdekű fél – a nyomtatvány rá vonatkozó részét alá
kell írnia. Ha az aláírásnak akadálya van, ennek okát a nyomtatvány Közlemény rovatában fel kell tüntetni.
5. § (1) A  nyomtatvány és az  ahhoz mellékelt igazolás nem lehet harminc napnál régebbi keltezésű, mint
a költségkedvezmény engedélyezése iránti kérelem (a továbbiakban: kérelem) benyújtásának az időpontja.
(2) A nyomtatványhoz mellékelt igazolásnak nem kell megfelelnie az (1) bekezdésben meghatározott követelménynek,
ha az  meghatározott időszakra járó ellátást tanúsít vagy az  igazolást az  arra jogosult hatóság meghatározott
időszakonként állítja ki, és az időszak a kérelem előterjesztésekor még nem telt el.
6. § A bíróság a  kérelemben, a  nyomtatványon vagy az  ahhoz mellékelt igazolásban szereplő adat valóságának
az ellenőrzése céljából megkeresheti az adatot nyilvántartó szervet.
3. Az igazolás természetes személyekre vonatkozó szabályai 7. § (1) A  nyomtatványon minden, a  munkaviszony, közszolgálati, kormányzati szolgálati, állami szolgálati és
közalkalmazotti jogviszony, egyéb szolgálati jogviszony, tagsági viszony, munkavégzésre irányuló egyéb jogviszony
alapján elért jövedelemről és társadalombiztosítási vagy egyéb jogviszonyon alapuló járandóságról, munkanélküliellátásról (a továbbiakban együtt: jövedelem) nyilatkozni kell.
(2) A  kérelem előterjesztésekor fennálló jövedelem igazolásakor a  rendszeres havi nettó (adó, adóelőleg,
egészségbiztosítási és nyugdíjjárulék, magán-nyugdíjpénztári tagdíj, egyéb járulékok levonása után fennmaradó)
jövedelemről kell nyilatkozni.
(3) A kérelmező és más, a nyilatkozatban szereplő személy jövedelmét a munkáltatója vagy a kifizetést teljesítő, illetve
a  járandóságot folyósító szerv (a  továbbiakban együtt: munkáltató) igazolja a  nyomtatvány megfelelő rovatának
kitöltésével, a nyilatkozat aláírásával és bélyegzővel történő ellátásával.
(4) Ha a  jövedelemigazolás csak külön nyilatkozat formájában szerezhető be, azt – a  nyomtatványnak megfelelő
tartalommal – mellékelni kell a nyomtatványhoz.
(5) Ha a  kérelmezőnek nyugdíjat folyósítanak, a  nyomtatványhoz a  kérelem előterjesztését megelőző hónapra
vonatkozó postai nyugdíjszelvényt vagy fizetésiszámla-kivonatot kell mellékelni. E  szabály megfelelően
alkalmazható egyéb járandóságok, szociális ellátások igazolása esetén is.
8. § (1) A  vállalkozó kérelmezőnek havi nettó jövedelemként a  kérelem előterjesztését megelőző naptári évben elért
éves adózott jövedelmének tizenketted részét kell feltüntetnie. A  nyomtatványhoz mellékelni kell az  éves
adózott jövedelem összegéről az  állami adó- és vámhatóság által kiállított igazolást. Ha a  kérelmező a  kérelme
előterjesztésének időpontjában még nem tett adóbevallást, a kérelem előterjesztését megelőző naptári évben elért
jövedelme alapján kell nyilatkoznia a havi nettó jövedelméről.
(2) A  mezőgazdasági őstermelő kérelmezőnek fel kell tüntetnie, ha a  személyi jövedelemadóról szóló törvény szerint
a  kérelem előterjesztését megelőző naptári évben adóbevallásra és egyszerűsített bevallási nyilatkozat tételére
sem volt köteles. Ebben az  esetben a  kérelem előterjesztését megelőző naptári évben megszerzett jövedelem
tizenketted részét kell – külön igazolás nélkül – havi nettó jövedelemként feltüntetni.
(3) E § nem mentesíti a kérelmezőt a 7. § szerinti egyéb jövedelmének feltüntetése és igazolása alól.
9. § (1) Ha a  kérelmező a  Kmtv. 5.  § (1)  bekezdés b)–f )  pontjaiban foglaltakra tekintettel kéri a  költségmentesség
engedélyezését, úgy – a (2) bekezdésben foglaltak kivételével – az ennek alapjául szolgáló ellátásról vagy ellátásra
jogosultságról kell igazolást mellékelnie, és elegendő csak a  nyomtatvány személyi adatokra vonatkozó részét
kitöltenie.
(2) A  Kmtv. 5.  § (1)  bekezdésének e)  pontja alá tartozó, menekültkénti vagy menedékeskénti, illetve hontalankénti
elismerését kérő, továbbá a kiegészítő védelemben részesítését kérő személy rászorultságát a menekültügyi hatóság
által kiállított humanitárius célú tartózkodási engedélyével igazolja.
10. § (1) A kérelmezőnek minden vagyonáról nyilatkoznia kell – így különösen: ingatlan, készpénz, pénzügyi intézménnyel
szemben fennálló követelés, értékpapír, ingó vagyontárgy, követelés, vagyoni értékű jog –, kivéve a  szokásos
életszükségleti és berendezési tárgyakat, valamint az olyan összegű készpénzt és pénzügyi intézménnyel szemben
fennálló követelést, amely a bírósági végrehajtásról szóló törvény szerint mentes a végrehajtás alól.
(2) Szokásos életszükségleti és berendezési tárgynak kell tekinteni a gépjármű kivételével különösen azt az ingóságot,
amely a bírósági végrehajtásról szóló törvény szerint mentes a végrehajtás alól.
(3) A nyomtatványhoz mellékelni kell három hónapra visszamenőleg a fizetési számlát vezető pénzforgalmi szolgáltató
igazolását a  fizetési számla egyenlegéről, valamint három hónapra visszamenőleg a  fizetésiszámla-kivonatot. Ha
a kérelmező több fizetési számlával rendelkezik egy pénzforgalmi szolgáltatónál vagy több pénzforgalmi szolgáltató
vezet részére fizetési számlát, mindegyik vonatkozásában köteles az igazolásokat mellékelni.
4. Az igazolás nem természetes személyekre vonatkozó szabályai
11. § (1) A nem természetes személy éves bevételének a  feltüntetésekor – a  (2) és (3) bekezdésben meghatározott kivétellel –
a  kérelem benyújtását megelőző lezárt adóévet kell alapul venni. A  nyomtatványhoz mellékelni az  állami adó- és
vámhatóság a bevételről kiállított igazolását.
(2) A számvitelről szóló törvény hatálya alá tartozó kérelmező esetén – a (3) bekezdésben foglalt kivétellel – a kérelmet
megelőző lezárt üzleti évet kell alapul venni, és jövedelemként a  számvitelről szóló törvény szerinti adózott
eredményt kell feltüntetni. A  nyomtatványhoz mellékelni kell a  kérelem benyújtását megelőző lezárt üzleti évre
vonatkozó számviteli jogszabályok szerinti beszámolót.
(3) Ha a  kérelmező a  kérelme előterjesztésének időpontjában még nem tett adóbevallást, a  kérelem előterjesztését
megelőző naptári évben elért bevételéről vagy jövedelméről kell nyilatkoznia.
(4) A 10. §-t a nem természetes személy kérelmező esetében is alkalmazni kell azzal, hogy az ingóságok közül kizárólag
azt kell feltüntetni, amelynek a becsült forgalmi értéke a 200 000 forintot eléri.
5. Záró rendelkezések 12. § Ez a rendelet 2018. január 1. napján lép hatályba.
13. § Ez a  rendelet a  határon átnyúló vonatkozású jogviták esetén az  igazságszolgáltatáshoz való hozzáférés
megkönnyítése érdekében az  ilyen ügyekben alkalmazandó költségmentességre vonatkozó közös
minimumszabályok megállapításáról szóló, 2003. január 27-i 2003/8/EK tanácsi irányelvnek való megfelelést
szolgálja.
14. § Hatályát veszti a  költségmentesség engedélyezésének alapjául szolgáló körülmények igazolásáról szóló 2/1968.
(I. 24.) IM rendelet.
Dr. Trócsányi László s. k.,
 igazságügyi miniszter


text:
292/2011. (XI. 10.) KE határozata kitüntetés adományozásáról.
Az Alkotmány 30/A. § (1) bekezdése j) pontja, valamint a Magyar Köztársaság kitüntetéseiről szóló 1991. évi XXXI. törvény
2. § (1) bekezdése alapján a nemzetgazdasági miniszter előterjesztésére
az Európai Unió Tanácsának Magyar Elnöksége munkájában nyújtott kiemelkedő teljesítményéért, az elnökség
sikeréhez tevőlegesen hozzájáruló példaértékű és áldozatkész munkája elismeréseként
Zsarnóci Csabának, a Nemzetgazdasági Minisztérium Közszolgáltatási, Közüzemi Költségvetési Főosztály
referensének, az ECOFIN csoport vezetőjének a MAGYAR KÖZTÁRSASÁGI ARANY ÉRDEMKERESZT
(polgári tagozat) kitüntetést adományozom. Budapest, 2011. október 6.
Schmitt Pál s. k.,
köztársasági elnök


text:
208/2011. (XII. 23.) OVB határozata.  Az Országos Választási Bizottság – 2011. december 21-én megtartott ülésén – a választási eljárásról szóló 1997.
C. törvény (a továbbiakban: Ve.) 124/A. § (3) bekezdés b) pontjában foglalt hatáskörében eljárva B. Z. magánszemély
(a továbbiakban: beadványozó) által benyújtott országos népszavazási kezdeményezés tárgyában meghozta
a következő határozatot: Az Országos Választási Bizottság az aláírásgyűjtő ív mintapéldányának hitelesítését megtagadja.
A határozat ellen – a Magyar Közlönyben való közzétételét követő 15 napon belül – az Alkotmánybírósághoz címzett
kifogást lehet benyújtani az Országos Választási Bizottságnál (1051 Budapest, Arany J. u. 25.; levélcím: 1357 Budapest,
Pf. 2; fax: 06-1-7950-143). Indokolás I. Beadványozó 2011. december 7-én aláírásgyűjtő ív mintapéldányát nyújtotta be az Országos Választási Bizottsághoz
az országos népszavazásról és népi kezdeményezésről szóló 1998. évi III. törvény (a továbbiakban: Nsztv.) 2. §-a szerinti
hitelesítés céljából. Az aláírásgyűjtő íven a következő kérdés szerepelt:
„Egyetért-e Ön azzal, hogy az Országgyűlés törvényt alkosson arról, hogy aki állapotos nőt terhesség-megszakításra
kényszerít, büntetett követ el és öt évig terjedő szabadságvesztéssel büntetendő?”
Az Országos Választási Bizottság megállapítja, hogy a kezdeményezésben foglalt kérdés nem felel meg az Nsztv. 13. §
(1) bekezdésében foglalt egyértelműség követelményének. Az egyértelműség követelménye azt jelenti, hogy
a népszavazásra szánt kérdésnek egyértelműen megválaszolhatónak kell lennie. Ahhoz, hogy a választópolgár
a népszavazásra feltett kérdésre egyértelműen tudjon válaszolni az szükséges, hogy a kérdés világos és kizárólag
egyféleképpen értelmezhető legyen, a kérdésre igennel vagy nemmel lehessen felelni. A kérdés egyértelműségének
megállapításakor továbbá azt is vizsgálni kell, hogy a népszavazás eredménye alapján az Országgyűlés – az akkor
hatályban lévő jogszabályok szerint – el tudja-e dönteni, hogy terheli-e jogalkotási kötelezettség, és ha igen, milyen
jogalkotásra köteles. Az Országos Választási Bizottság megállapítja, hogy a kezdeményezésben feltenni kívánt kérdés nem tesz eleget az
egyértelműség fenti követelményének, mivel a kérdés megfogalmazása a magyar nyelvtan szabályainak nem felel
meg, tévesen szerepel ugyanis a „büntetett követ el” kifejezés, mely jelen összefüggésben értelmezhetetlen. Erre
tekintettel a Bizottság álláspontja szerint a kérdésből sem a választópolgárok, sem a jogalkotó számára nem derül ki
a népszavazási kezdeményezés pontos tartalma. Az Országos Választási Bizottság megállapítja, hogy a kérdés megfogalmazása nem felel meg a törvényben foglalt
követelményeknek, így a Bizottság az Nsztv. 10. § c) pontja értelmében az aláírásgyűjtő ív hitelesítését megtagadja.
II. A határozat az Nsztv. 2. §-án, a 10. § c) pontján és 13. § (1) bekezdésén, a jogorvoslatról szóló tájékoztatás a Ve.
130. §-ának (1) bekezdésén alapul. Dr. Bordás Vilmos s. k.,
az Országos Választási Bizottság elnöke


text:
1350/2018. (VII. 26.) Korm. határozata a 2018. terrorellenes intézkedések megvalósításához szükséges további költségvetési többletforrások biztosításáról.
A Kormány
 1. a Magyarország 2018. évi központi költségvetéséről szóló 2017. évi C. törvény (a  továbbiakban: Kvtv.) 17.  §-a és
4. melléklet 2. pontja alapján jóváhagyja a Kvtv. 1. melléklet XIV. Belügyminisztérium fejezet, 20. Fejezeti kezelésű
előirányzatok cím, 22. A  terrorellenes intézkedések megvalósításához kapcsolódó kiadások alcím legfeljebb
11 681 038 523 forint összeggel történő túllépését;
Felelős: pénzügyminiszter
belügyminiszter Határidő: azonnal
 2. a Kvtv. 17. §-a és 4. melléklet 2. pontja alapján jóváhagyja a Kvtv. 1. melléklet XIV. Belügyminisztérium fejezet, 20.
Fejezeti kezelésű előirányzatok cím, 22. A terrorellenes intézkedések megvalósításához kapcsolódó kiadások alcím
legfeljebb 8 198 186 008 forint összeggel történő túllépését;
Felelős: pénzügyminiszter
belügyminiszter Határidő: felmerülés ütemében
 3. egyetért azzal, hogy a  terrorizmus elleni küzdelemhez kapcsolódó feladatok hatékony megvalósítása során
az  e  kormányhatározat alapján biztosított forrás felhasználásakor a  Kormány irányítása alá tartozó fejezetek
költségvetési szerveinek eszközbeszerzéseiről szóló 1982/2013. (XII. 29.) Korm. határozat rendelkezéseit nem kell
alkalmazni.
Orbán Viktor s. k.,
 miniszterelnök


text:
319/2016. (IX. 21.) KE határozata bírói kinevezésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII. törvény 3. § (2) bekezdése alapján – az Országos Bírósági Hivatal elnökének javaslatára – dr. Péli-Toóth Viktóriát
a 2016. október 1. napjától 2019. szeptember 30. napjáig terjedő időtartamra bíróvá kinevezem.
Budapest, 2016. szeptember 12. Áder János s. k.,
 köztársasági elnök


text:
39/2009. (HK 18.) HM FLÜ intézkedése „Kiegészítés a Mi-17N típusú helikopter Egységes Műszaki Kiszolgálási Szakutasításához Technológiai Lapok 494.0000.00.ED.D-808” című főnökségi kiadvány hatályba léptetéséről.
A honvédelemről és a Magyar Honvédségről szóló 2004.
évi CV. törvény 110.§ (2) bekezdésében, valamint a szolgálati könyvek és a főnökségi kiadványok kiadásának rendjéről
szóló 93/2006. (HK 18.) HM utasítás 4. § (1) bekezdésében
kapott felhatalmazás alapján a „Kiegészítés a Mi-17N típusú
helikopter Egységes Műszaki Kiszolgálási Szakutasításához
Technológiai Lapok 494.0000.00.ED.D-808” című főnökségi kiadvány hatályba léptetéséről az alábbi
intézkedést adom ki: 1. Az intézkedés hatálya a Magyar Honvédség 104M03,
104M05 gyári számú Mi-17N típusú helikoptereket üzemeltető, hitelesítő és javító szervezeteire terjed ki.
2. „Kiegészítés a Mi-17N típusú helikopter Egységes
Műszaki Kiszolgálási Szakutasításához Technológiai Lapok 494.0000.00.ED.D-808” című főnökségi kiadványt
ezen intézkedés mellékleteként felhasználásra kiadom.
3. A kiadványt a 104M03, 104M05 gyári számú
Mi-17N típusú helikoptereket alkalmazó, üzemeltető, javító és hitelesítő katonai szervezetek mérnöki, technikusi,
kezelői és karbantartói állománya részleteiben, a logisztikai szakbeosztást ellátó állomány a beosztása ellátásához
szükséges mértékben ismerje meg.
4. Az intézkedés a közzététel napján, a főnökségi kiadvány pedig kiadásakor lép hatályba.
Dr. Horváth József vezérőrnagy s. k.,
HM FLÜ vezérigazgató


text:
1867/2016. (XII. 28.) Korm. határozata a gyermek és az ifjúsági gyalogos vándortáborozás támogatásával kapcsolatos feladatokról.
A Kormány – a természetjárás növekvő népszerűségére és nevelési, hazafias, turisztikai, nemzetgazdasági, továbbá egészségügyi
szempontokra tekintettel – támogatja a gyalogos természetjárás vándortáborozási formájának újraindítását, ennek érdekében:
 1. felhívja a  nemzetgazdasági minisztert, hogy gondoskodjon 172 224 ezer forint többletforrás biztosításáról
a központi költségvetés XVII. Nemzeti Fejlesztési Minisztérium fejezet javára;
Felelős: nemzetgazdasági miniszter
Határidő: 2017. február 20.
2. felhívja a nemzeti fejlesztési minisztert, hogy a Magyar Turisztikai Ügynökség Zártkörűen Működő Részvénytársaság
bevonásával gondoskodjon a  gyalogos vándortáborozás kommunikációs feladatainak ellátásáról és az  ehhez
szükséges forrás biztosításáról legfeljebb a központi költségvetésről szóló törvényben ilyen célra rendelkezésre álló
forrás mértékéig;
Felelős: nemzeti fejlesztési miniszter
Határidő: folyamatos 3. felhívja a  nemzeti fejlesztési minisztert, hogy az  1.  pont szerinti összeg felhasználása tekintetében a  gyermek és
az  ifjúsági gyalogos vándortáborozással kapcsolatos feladatok megvalósítására kössön támogatási szerződést
a Magyar Természetjáró Szövetséggel.
Felelős: nemzeti fejlesztési miniszter
Határidő: 2017. február 20.
Orbán Viktor s. k.,
 miniszterelnök


text:
1306/2010. (XII. 23.) Korm. határozata a jogi iránymutatások felülvizsgálatával összefüggő kormányzati feladatokról.
A Kormány felhívja az érintett minisztereket, hogy vizsgálják felül a feladatkörükbe tartozó, a jogalkotásról szóló 1987.
évi XI. törvény alapján kiadott jogi iránymutatásokat, amelyek a jogalkotásról szóló 2010. évi CXXX. törvény 47. §-a és
32. § (2) bekezdése alapján 2012. január 1-jén hatályukat vesztik, és
a) ha a jogi iránymutatás általánosan kötelező magatartási szabályokat tartalmaz, és ezért a jogi iránymutatás
részben vagy egészben jogszabállyal történő felváltása indokolt, aa) amennyiben ehhez nem áll rendelkezésre megfelelő felhatalmazó rendelkezés, a jogszabály kiadására
felhatalmazást adó jogszabály tervezetének előkészítésével gondoskodjanak annak megteremtéséről,
illetve ab) készítsék elő, illetve alkossák meg a megfelelő szabályozási tartalmú jogszabályokat, valamint
b) ha a jogi iránymutatás kötelező erővel nem rendelkező szabályokat tartalmaz, de tartalmának fenntartása részben
vagy egészben indokolt, gondoskodjanak kötelező erővel nem bíró útmutató formájában történő kiadásáról.
Felelős: feladatkörrel rendelkező miniszterek Határidő: 2011. december 31.
Orbán Viktor s. k.,
miniszterelnök


text:
508/2015. (XII. 3.) KE határozata rendkívüli és meghatalmazott nagykövet megbízásáról.
Az Alaptörvény 9.  cikk (4)  bekezdés b)  pontja alapján – a  külgazdasági és külügyminiszter előterjesztésére –
dr. Györkös Péter rendkívüli és meghatalmazott nagykövetet megbízom Magyarország berlini nagykövetségének
a vezetésével.
Budapest, 2015. szeptember 2. Áder János s. k.,
 köztársasági elnök


text:
1234/2011. (VII. 7.) Korm. határozata a Sportaccord (AGFIS) 2017 Világjátékok rendezési jogának megszerzése esetén szükséges kormányzati intézkedésekről.
A Kormány 1. támogatja Budapest Fővárosnak és a Nemzeti Sportszövetségnek a Sportaccord (AGFIS) 2017 Világjátékok
megrendezésére vonatkozó pályázatát, amelynek érdekében vállalja, hogy a rendezési jog elnyerése esetén:
a) a Nemzeti Sportközpontok Budapesti Olimpiai Központjához, valamint Nemzeti Úszó és Vízilabda Olimpiai
Központjához tartozó, a Sportaccord (AGFIS) 2017 Világjátékok megrendezéséhez szükséges
sportlétesítményeket az olimpiai központok vagyonkezelésének feladatait ellátó sportigazgatási szerv felújítja;
Felelős: nemzeti erőforrás miniszter (a Nemzeti Sportközpontok vezetője útján)
Határidő: 2016. november 30.
b) a Sportaccord (AGFIS) 2017 Világjátékok megrendezéséhez 4,3 milliárd forint összegű állami hozzájárulást
biztosít.
Felelős: nemzeti erőforrás miniszter
nemzetgazdasági miniszter
Határidő: a 2012–2016. évi költségvetés tervezése során
2. az 1.b) pont szerinti állami támogatás felhasználása tekintetében elszámolási kötelezettséget, a fel nem használt rész
tekintetében visszafizetési kötelezettséget állapít meg. Az 1.b) pont szerinti költségvetési forrás jogszerű
felhasználását a Kormányzati Ellenőrzési Hivatal ellenőrzi.
Felelős: nemzeti erőforrás miniszter
Kormányzati Ellenőrzési Hivatal elnöke
Határidő: 2014. július 30. 3. Ez a határozat a közzétételét követő napon lép hatályba.
Orbán Viktor s. k.,
miniszterelnök


text:
347/2016. (IX. 27.) KE határozata rendkívüli és meghatalmazott nagykövet megbízás alóli felmentéséről.
Az Alaptörvény 9. cikk (4) bekezdés b) pontja alapján – a külgazdasági és külügyminiszter előterjesztésére – Forrai
Kristóf rendkívüli és meghatalmazott nagykövetet – érdemei elismerése mellett – felmentem Magyarország helsinki
nagykövetségének a  vezetésére, valamint Magyarországnak az  Észt Köztársaságban való képviseletére kapott
megbízása alól.
Budapest, 2016. január 7. Áder János s. k.,
 köztársasági elnök


text:
5/2015. (IV. 10.) FM utasítása a földművelésügyi miniszter irányítása alá tartozó központi költségvetési szervek, továbbá a tulajdonosi joggyakorlása alá tartozó gazdasági társaságok által lefolytatott beszerzési és közbeszerzési eljárások előkészítésének egyes kérdéseiről.
A Kormány tagjainak feladat- és hatásköréről szóló 152/2014. (VI. 6.) Korm. rendeletben meghatározott feladat- és hatáskörömben
eljárva – figyelemmel a  jogalkotásról szóló 2010. évi CXXX. törvény 23.  § (4)  bekezdés c)  pontjára – a  közbeszerzési eljárások
előkészítésének egyes kérdéseiről az alábbi utasítást adom ki:
1. § Az utasításban foglaltakat a  földművelésügyi miniszter irányítása alá tartozó központi költségvetési szervek,
a  tulajdonosi joggyakorlása alá tartozó gazdasági társaságok, továbbá az  azok többségi részesedésével működő
gazdasági társaságok (a továbbiakban együtt: ajánlatkérő intézmény) által kiírni tervezett, a  központosított
közbeszerzés körén kívül eső közbeszerzések előkészítése során kell alkalmazni.
2. § Az utasítás rendelkezéseit megfelelően alkalmazni kell az  ajánlatkérő intézmény által megkötni tervezett,
a közbeszerzésekről szóló 2011. évi CVIII. törvény (a továbbiakban: Kbt.) 18. § (2) bekezdése szerint számítva nettó
ötmillió forintot meghaladó értékű azon szerződésekre is, amelyek megkötésére nem közbeszerzési eljárás keretében
kerül sor.
3. § Az utasítás rendelkezéseit megfelelően alkalmazni kell
a) a közbeszerzési eljárás eredményeképpen megkötött szerződés módosítására, amennyiben a szerződésben
foglalt ellenérték a módosítás eredményeként az eredeti értéket több mint három százalékkal meghaladná,
b) a 2. § szerinti szerződés módosítására.
4. § Az ajánlatkérő intézmény
a) az ajánlati felhívás, a részvételi felhívás vagy az ajánlattételi felhívás tervezett közzétételét,
b) az ajánlattételi felhívás tervezett megküldését,
c) a 2. § szerinti szerződés megkötését, illetve
d) a 3. § szerinti szerződés módosítását
megelőző harminc nappal az  ezen utasításban foglaltak szerint köteles a  Földművelésügyi Minisztérium
(a továbbiakban: minisztérium) közigazgatási államtitkárának előzetes egyetértését kezdeményezni.
5. § Az ajánlatkérő intézménynek a 4. § szerinti kezdeményezést az 1. melléklet szerinti formában úgy kell megszerkesztenie,
hogy minden lap alján lábjegyzetben szerepeljen az  oldalszám és az  ajánlatkérő intézmény aláírásra jogosult
képviselőjének aláírása.
6. § Az ajánlatkérő intézménynek az  1.  melléklet szerinti kezdeményezést elektronikus úton, szerkeszthető formában
történő megküldéssel egyeztetnie kell a  minisztériummal szerződéses viszonyban lévő külső közbeszerzési
szakértővel, aki egyetértése esetén azt aláírásával és bélyegzővel látja el.
7. § (1) Az  ajánlatkérő intézmény a  6.  § szerint egyeztetett adatlapot elektronikus úton megküldi a  szakmai felügyelet
gyakorlását végző minisztériumi főosztálynak (a továbbiakban: szakfőosztály), amelynek vezetője egyetértése esetén
aláírja az  adatlapot, és továbbítja az  Intézményfelügyeleti és Perképviseleti Főosztály részére. Informatikai tárgyú
beszerzés esetén a szakfőosztály az adatlapot megküldi a Projektkoordinációs és IT Biztonságfelügyeleti Főosztály
részére, amelynek vezetője egyetértése esetén aláírja azt, és továbbítja az  Intézményfelügyeleti és Perképviseleti
Főosztály részére.
(2) Informatikai tárgyú beszerzés esetén a kezdeményezéshez csatolni kell a tervezett beszerzés részletes bemutatását,
műszaki leírását és szerződéstervezetét.
(3) Építési beruházás esetén csatolni kell
a) közbeszerzés esetén a munka elvégzését alátámasztó műszaki leírást,
b) közbeszerzési értékhatár alatti esetben a beruházás szükségességét alátámasztó dokumentációt
is.
8. § Az Intézményfelügyeleti és Perképviseleti Főosztály a  kezdeményezéssel kapcsolatos közigazgatási államtitkári
döntést előkészíti. A  közigazgatási államtitkári döntésre irányuló ügyiratot felülvizsgálat előtt be kell mutatni
a  Költségvetési Főosztály, a  jogi és igazgatási ügyekért felelős helyettes államtitkár és a  Nemzeti Földalapkezelő
Szervezet esetében az állami földprogramért felelős államtitkár részére.
9. § A közigazgatási államtitkár döntéséről az  Intézményfelügyeleti és Perképviseleti Főosztály annak kézhezvételét
követően haladéktalanul, elektronikus úton tájékoztatja az  ajánlatkérő intézményt. Az  ajánlatkérő intézmény
a  közigazgatási államtitkár támogató állásfoglalása esetén a  közbeszerzések központi ellenőrzéséről és
engedélyezéséről szóló 46/2011. (III. 25.) Korm. rendeletben (a továbbiakban: Korm. rendelet) előírtak szerint jár el, ha
a tervezett közbeszerzési eljárás vagy a szerződés a Korm. rendelet hatálya alá tartozik.
10. § (1) Az  ajánlatkérő intézmény kérésére a  közigazgatási államtitkár különösen indokolt esetben mentesítést adhat
az  előzetes egyetértés beszerzése alól, ha az  előzetes egyetértés beszerzése a  közbeszerzési eljárás határidőben
történő eredményes lefolytatását, illetve a projekt megvalósítását veszélyeztetné. A 2. melléklet szerinti formában
elkészített kérelmet az  ajánlatkérő intézménynek a  szakfőosztály részére kell – elektronikus úton megküldve –
benyújtania. A kérelemben meg kell jelölni a sürgősség indokát, amely nem eredhet az ajánlatkérő mulasztásából.
(2) Amennyiben a  szakfőosztály vezetője támogatja a  mentesítés megadását, úgy a  kérelmet aláírásával ellátja, és
haladéktalanul továbbítja azt az Intézményfelügyeleti és Perképviseleti Főosztály részére.
11. § (1) Az  Intézményfelügyeleti és Perképviseleti Főosztály az  ügyiratot azonnali aláírást igénylő formában megküldi
a közigazgatási államtitkár részére úgy, hogy az ügyiratot felülvizsgálat előtt bemutatja a jogi és igazgatási ügyekért
felelős helyettes államtitkár, a Nemzeti Földalapkezelő Szervezet esetében továbbá az állami földprogramért felelős
államtitkár részére. Informatikai tárgyú beszerzés esetében a kérelmet a Projektkoordinációs és IT Biztonságfelügyeleti
Főosztály részére is meg kell küldeni.
(2) Az  előzetes egyetértés beszerzése alóli mentesítés esetén az  ajánlatkérő intézménynek az  eljárás megindításával
egyidejűleg meg kell küldenie az ajánlati felhívást, a  részvételi felhívást vagy az ajánlattételi felhívást elektronikus
úton az Intézményfelügyeleti és Perképviseleti Főosztály részére.
12. § Az államtitkot vagy szolgálati titkot, illetőleg alapvető biztonsági, nemzetbiztonsági érdeket érintő vagy különleges
biztonsági intézkedést igénylő beszerzések esetében a titokvédelmi szabályok érvényesülését biztosítani kell.
13. § A közigazgatási államtitkár támogató állásfoglalása vagy mentesítése hiányában az  ajánlatkérő intézmény
a  Korm.  rendeletben előírt engedélyezési eljárást nem indíthatja meg, valamint az  ajánlati felhívást, a  részvételi
felhívást vagy az  ajánlattételi felhívást nem teheti közzé, illetve nem küldheti meg, a  2.  § szerinti szerződést nem
kötheti meg, illetve a 3. § szerinti szerződést nem módosíthatja.
14. § A közigazgatási államtitkár állásfoglalása vagy mentesítése az  ajánlatkérő intézmény közbeszerzési eljárási
jogszabályoknak megfelelő lefolytatásáért való felelősségét nem érinti. Az  ajánlatkérő intézmény a  közigazgatási
államtitkár támogató állásfoglalása esetén is dönthet a  beszerzés, illetve a  szerződéskötés elhalasztásáról vagy
elmaradásáról.
15. § (1) Ez az utasítás a közzétételét követő napon lép hatályba.
 (2) Hatályát veszti a  vidékfejlesztési miniszter irányítása alá tartozó központi költségvetési szervek, továbbá
a vagyonkezelésébe vagy a tulajdonosi joggyakorlása alá tartozó gazdasági társaságok által lefolytatott közbeszerzési
eljárások előkészítésének egyes kérdéseiről szóló 10/2012. (V. 31.) VM utasítás.
Dr. Fazekas Sándor s. k.,
 földművelésügyi miniszter


text:
238/2016. (VII. 7.) KE határozata Magyarországi rendkívüli és meghatalmazott nagykövet kinevezéséhez való hozzájárulásról.
Az Alaptörvény 9.  cikk (4)  bekezdés b)  pontja alapján – a  külgazdasági és külügyminiszter előterjesztésére –
hozzájárulok Dr. Brendon Charles Hammer rendkívüli és meghatalmazott nagykövetnek az Ausztrál Államszövetség
magyarországi rendkívüli és meghatalmazott nagykövetévé történő kinevezéséhez, bécsi székhellyel.
Budapest, 2016. június 27. Áder János s. k.,
 köztársasági elnök


text:
500/2013. (XII. 12.) KE határozata kitüntetés adományozásáról.
Az Alaptörvény 9.  cikk (4)  bekezdés f )  pontja, illetve a  Magyarország címerének és zászlajának használatáról, valamint állami
kitüntetéseiről szóló 2011. évi CCII. törvény 18. § (1) bekezdése alapján – a miniszterelnök előterjesztésére –
az egyetemes és a  magyar kultúra külföldi megismertetése érdekében végzett áldozatos tevékenysége
elismeréseként
paul dujardin, a Palais des Beaux Arts (BOZAR) vezérigazgatója, intendáns részére,
a magyar–izraeli gazdasági és kereskedelmi kapcsolatok elmélyítése, a tel-avivi magyar nagykövetség munkájához,
valamint a kedvező Magyarország-kép formálásához nyújtott hozzájárulása elismeréseként
wiernik david, üzletember, Magyarország tel-avivi tiszteletbeli konzulja részére a
MAGYAR ÉRDEMREND TISZTIKERESZTJE
polgári tagozata; Magyarország iránti elkötelezettségéért, a  magyar–német kapcsolatok erősítése érdekében végzett tevékenysége
elismeréseként
dr. joachim rösch, a  Pforzheim-Enzkreisi Magyar–Német Baráti Társaság elnöke, a  Városi Tanács frakcióvezetőhelyettese (SPD) részére,
a magyar–flamand gazdasági kapcsolatok fejlesztése, a magyar történelem külföldi megismertetése terén végzett
tevékenységéért, valamint az anyaországi, illetve a határon túli magyarok önzetlen segítéséért
szabó jenő, a Flamand Keresztény Gyáriparosok Szövetségének tagja részére a
MAGYAR ÉRDEMREND LOVAGKERESZTJE
polgári tagozata; a magyar–flamand kulturális kapcsolatok fejlesztése, a magyar történelem és kultúra külföldi megismertetése terén
végzett tevékenységéért, a belgiumi magyarok közösségszervezéséért, valamint az anyaországi, illetve a határon túli
magyarok önzetlen segítéséért
pálla lajos, a Magyar–Flamand Baráti Kör alapítója részére,
az egyetemes és a magyar kultúra ápolásáért, a belgiumi magyarok közösségszervezéséért, valamint az anyaországi,
illetve a határon túli magyarok önzetlen segítéséért
teleki kálmán, a belgiumi magyar református közösség gondnoka részére a
MAGYAR ARANY ÉRDEMKERESZT
polgári tagozata kitüntetést adományozom. Budapest, 2013. november 15.
áder jános s. k.,
 köztársasági elnök


text:
11/2004. (II. 6.) ME határozata kormányzati főtisztviselői kinevezés megszűnésének megállapításáról.
A köztisztviselők jogállásáról szóló 1992. évi XXIII. törvény 31/D. § (1) bekezdés a) pontja alapján megállapítom,
hogy
dr. Lengyel Györgyi kormányzati főtisztviselői kinevezése
— lemondására tekintettel —
2004. február 1-jei hatállyal megszűnik. Dr. Medgyessy Péter s. k.,
miniszterelnök